**วิทยุชุมชนกับบทบาททางการเมืองของขบวนการประชาชน :**

**กรณีศึกษาสถานีวิทยุ FM 97.5 เมกกะเฮิร์ต “วิทยุชุมชนคนรักอุดร” จังหวัดอุดรธานี [[1]](#footnote-1)**

**The Community Radio with People Movement’s Political Participation**

**A case study FM 97.5 MHz “Khon Rak Udon” community radio station,**

**Udon Thani Province**

**บทคัดย่อ**

บทความนี้มีวัตถุประสงค์เพื่อศึกษาพัฒนาการ และบทบาท ของสถานีวิทยุ FM 97.5 เมกกะเฮิร์ต บทความนี้ ได้ชี้ให้เห็นว่า วิทยุชุมชนเกิดขึ้นตามรัฐธรรมนูญแห่งราชอาณาจักรไทย ปี พ.ศ. 2540 สถานีวิทยุชุมชนมีความแตกต่าง ไปจากสถานีวิทยุแนวเดิม กล่าวคือ ไม่ได้ทำหน้าที่เป็นกระบอกเสียงของรัฐ วิทยุชุมชนมีบทบาทอย่างสูง ในทางการเมืองท้องถิ่น โดยได้ทำหน้าที่ เป็นสื่อหรือช่องทางของการเคลื่อนไหวและระดมมวลชน ของขบวนการเสื้อแดงซึ่งสะท้อนให้เห็นถึงความสามารถ ทางด้านเทคโนโลยี การตื่นตัวทางการเมือง และการรับข้อมูลข่าวสารของชาวชนบท วิทยุชุมชนจึงเป็นสัญลักษณ์และมี บทบาทสาคัญในการท้าทาย การผูกขาดช่องทางสื่อสารมวลชนของรัฐวิทยุชุมชนได้ขจัดการปิดกั้นข้อมูลข่าวสารทาง เดียว ในเชิงลักษณะการให้ข้อมูลชวนเชื่อของรัฐ ทำให้ประชาชนได้รับข้อมูลที่สะท้อนความเป็นจริง ของสถานการณ์ บ้านเมือง วิทยุชุมชนจึงเปรียบเสมือนเครื่องมือของผู้อ่อนแอที่ใช้ในการสร้าง เครือข่ายเชื่อมโยง สร้างอัตลักษณ์ร่วม และ เป็นศูนย์กลางในการท้าทายและขจัดการครอบงำประชาชน

ภายหลังการยกเลิกประกาศภาวะฉุกเฉิน และสถานการณ์ทางการเมืองลดความร้อนแรงลง หลังปี พ.ศ.2553 แม้ว่าในตอนนั้นสถานีวิทยุที่เคยถูกปิดไปนั้นจะกลับมาเปิดทำการได้ใหม่แต่สถานีวิทยุคลื่น FM 97.5 เมกกะเฮิร์ต ต้องมี การปรับเปลี่ยนบทบาทในการนำเสนอเนื้อหา และปัจจุบันวิทยุชุมชนคลื่น FM 97.5 เมกกะเฮิร์ต เป็นคลื่นวิทยุที่ ครอบคลุมพื้นที่กว้างขวางในเขตอำเภอเมืองอุดรธานี และอำเภอรอบนอก กว่า 20 อำเภอทั้งจังหวัดอุดรธานี เนื้อหาการนำเสนอก็จะเน้นไปทางข่าวสารในท้องถิ่น การบอกบุญผ่านสถานีวิทยุเป็นต้น

คำสำคัญ : วิทยุชุมชน, คนรักอุดร, FM 97.5 เมกกะเฮิร์ต, บทบาททางการเมือง

1. บทความนี้ เป็นส่วนหนึ่งของการศึกษาตามรายวิชา SD55305 เครือข่ายการเรียนรู้เพื่อการพัฒนาสังคม

   ภาคเรียนที่ 2 ปีการศึกษา 2563 หลักสูตรศิลปศาสตรบัณฑิต (ปริญญาตรี) สาขาวิชาการพัฒนาสังคม

   คณะมนุษยศาสตร์และสังคมศาสตร์ มหาวิทยาลัยราชภัฏอุดรธานี [↑](#footnote-ref-1)